เปิดเมนู 17 หุ้นร้อน ค้าปลีก – ท่องเที่ยวเด่น SET ฟื้นตัวดี
ดัชนีหุ้นไทย (SET) วันนี้ฟื้นตัวได้ดีต่อเนื่อง ขณะที่การพักฐานของตลาดจะจบลงเร็วๆ นี้ พร้อมกับแรงหนุนจากกองทุน LTF ปลายปี การลงทุนแนะนำเก็งกำไรกลุ่มค้าปลีกและกลุ่มท่องเที่ยว
8 พ.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.10 บาทต่อเหรียญ แนวโน้มแข็งค่า ระหว่างรอความชัดเจนมาตรการภาษีของสหรัฐฯ ขณะที่ตลาดหุ้นเอเชียปรับตัวเพิ่มขึ้น หลังดัชนีดาวโจนส์, S&amp;P500 และ Nasdaq ต่างปิดทำนิวไฮเมื่อคืนนี้ ขานรับข่าวการควบรวมกิจการของบริษัทควอลคอมและบรอดคอม ด้านนักลงทุนต่างคาดหวังว่ามาตรการปฏิรูปภาษีของพรรครีพับลิกันจะช่วยหนุนผลประกอบการของภาคเอกชน
นักวิเคราะห์มองดัชนีหุ้นไทย (SET) วันนี้ฟื้นตัวได้ดีต่อเนื่อง ขณะที่การพักฐานของตลาดจะจบลงเร็วๆ นี้ พร้อมกับแรงหนุนจากกองทุน LTF ปลายปี การลงทุนแนะนำเก็งกำไรกลุ่มค้าปลีกและกลุ่มท่องเที่ยว หุ้นเด่นเลือก PTT, ESSO, HMPRO, CPN, BEAUTY, RS, WORK, MINT, IVL, TTW, CPALL, ROBINS, BJC, TNP, COM7, BIG และ ERW
บล.ธนชาต ระบุในบทวิเคราะห์ (7 พ.ย.) ว่า SET ฟื้นตัวดีที่แนวรับเส้นค่าเฉลี่ยระยะ 1 เดือนที่ 1,700 จุด เป็นสัญญาณ “บวก” ทางเทคนิค มองการ “พักฐาน” ของตลาดจะจบลงเร็วๆ นี้ พร้อมกับแรงหนุนจากกองทุน LTF ปลายปีประมาณ 3 หมื่นล้านบาทหนุนการปรับสูงขึ้นของ SET รวมถึงนักวิเคราะห์ส่วนใหญ่ (Consensus) ปรับเป้าหมายพื้นฐานหุ้นขึ้นต่อเนื่อง เห็นได้จาก revision ratio ปรับสูงขึ้น +21% (ดูรายงาน Pathumwan Corner: The Revision วันนี้เพิ่ม) ขณะที่การประชุม กนง.วันที่ 8 พ.ย.คาดคงดอกเบี้ยที่ 1.5% ไม่มีผลกับตลาด
ขณะที่ราคาน้ำมันทำ New High ในรอบ 2.5 ปีต่อเนื่อง จากจำนวน rig สหรัฐฯ ที่ลดลง และปัญหาการเมืองในซาอุฯ แนะนำ “ซื้อ” PTT ESSO และ “ซื้อ” Consumption plays ชอบกลุ่มธนาคาร ค้าปลีก (คาด ครม.พิจารณามาตรการมาตรการลดหย่อนภาษีสำหรัลบการใช้จ่ายปลายปีวันนี้) สื่อฯ โรงแรมอย่าง CPALL HMPRO  CPN BEAUTY RS WORK MINT รวมถึง “ซื้อ” IVL  ราคาผลิตภัณฑ์ปิโตรฯ สูง, consensus ปรับกำไร – เป้าหมายพื้นฐานขึ้น และ “ซื้อ” TTW  ความต้องการน้ำปะปาเพิ่มมากกว่าคาด
บล.แอพเพิล เวลธ์ ระบุในบทวิเคราะห์ (7 พ.ย.) วางแนวรับดัชนีที่ 1,700 จุด ยืนได้ถือพอร์ต โดยมีแนวต้านที่ 1,720 – 1,730 จุด แนะนำเก็งกำไรกลุ่มค้าปลีกและกลุ่มท่องเที่ยว เช่น CPALL, ROBINS, BJC, TNP, COM7, BIG, MINT, ERW